Bośnia a Hercegowina ("BiH", bośniacko godka a chorwacko godka: Bosna i Hercegovina, syrbsko godka: Босна и Херцеговина) – państwo we połedniowo-wschodnij Ojropie, na Bołkanach. Powstoło po rozpaniyńciu sie Jugosławiji. Granica mo s Chorwacyjōm, Syrbijōm a Czornōm Gōrōm. Skłodo sie s Federacyji Bośnie a Hercegowiny a Syrbskij Republiki. Je to krej gōrzisty, przez 90% placu je położōne wyżyj kej 200 m n.p.m. Nowyższe wiyrchy na terynie Bośnie a Hercegowiny sōm we Dynarskich Alpach (Maglić, 2386 m n.p.m.). Bośnia Hercegowina ôstała srogo zniszczōno we dōmowyj wojnie. Terozki gospodarka je sam ôparto na leśnictwie, bergmaństwie a ynergetyce.